**Liniştea din casă**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LINIŞTEA DIN CASĂ

- elegie -

Stau în casă,

cuminte stau în casă,

din pat privesc pe fereastră,

o imagine statică bizară;

răzleţ câte-o pasăre,

ca o stea căzătoare,

se duce în zare,

şi nu mai apare;

şi vântul şi gândul,

văduvesc peisajul;

afară, la fel şi-n casă,

soarele raze timide-şi revarsă;

timpu-i bolnav şi vremea rece,

tăcerea, melancolia mă petrece;

îmi lunecă cartea din mână,

în liniştea care se-adună;

această linişte m-apasă,

şi mâţele dorm ce le pasă,

că eu stau în casă;

cuminte stau în casă,

căci eu mă simt bine acasă,

şi somnul peste pleoape mi se lasă.

Într-o doară,

privind afară,

am scris aceste rânduri,

din lene şi lipsă de gânduri.

Alexandrina Spânu - SPERANŢE